1515.

Godina **1515** (**[[rimski brojevi|MDXV]]**) bila je redovna godina koja počinje u ponedjeljak (1. jan./sij. po julijanskom kalendaru).

## Događaji
* 1. 1. - François I je novi kralj Francuske (do 1547), krunisan 25. 1..
* 11. 2. - Mučeništvo Đorđa Kratovca u Sofiji. 
* veljača - Turci provaljuju do Senja (papa Lav X. šalje pomoć hrvatskom banu i Ugarskoj).
* mart - Seljačka buna u Sloveniji - ugušena do avgusta, glavna bitka kod Celja. 
* ožujak - Hrvatski ban Petar Berislavić u blizini mletačkog Šibenika, očekuje pojačanje iz Češke, sprema se protiv turskih osvajanja kod Novigrada (Karin, Korlat i dr.). 
* 24. 3. - Pariski ugovor predviđa brak Karla V., tada grofa Flandrije, i male Renée Francuske, kćerke umrlog Luja XII (ništa od toga).
* travanj - Slavonski sabor u Križevcima, staleži ne žele ratovati preko Save, zbog čega im kralj prijeti.
* 6. 5. - Bali-beg smederevski porazio Ivana Zapolju pod Avalom (Žrnovom), ovaj je pri tome izgubio topove i municiju dovezene sa beogradske tvrđave, koji do 1521. neće biti nadoknađeni. 

* svibanj - Bosanski paša razbio bana Berislavića kod Novigrada, nakon što je ovaj upadao u Bosnu.
* lipanj - Turci opsedaju Jajce do kolovoza (u pomoć došao palatin Emerik Perenj).
* 22. 7. - Bečki kongres, odn. Dvostruko venčanje između Habsburga i Jagelonaca - Vladislavljev sin Ludvig se oženio unukom cara Maksimilijana Marijom a njen brat Ferdinand (odn. privremeno sam Maksimilijan) se oženio Ludvigovom sestrom Anom - Ferdinandu će to 1526. doneti nasledstvo Češke i Ugarske-Hrvatske.
* 14. 9. - Bitka kod Marignana - odlučujuća franko-venetska pobeda nad Švajcarcima i Milanezima. Švajcarska Konfederacija se nakon ovoga izjašnjava za večnu neutralnost. 
* 30. 9. - Selman Reis poveo mamelučko-otomansku flotu iz Sueca protiv Portugalaca (slab uspeh).

### Kroz godinu

* Selim I porazio i ubio dulkadirskog vladara Alaüddevlea - izazov mamelučkom sultanu al-Ghawriju. 
* Ban Berislavić uspeo doprijemiti hranu u Jajce, Turci zauzeli Bočac i Jezero. 
* Diego Velázquez de Cuéllar osnovao Havanu. 
* Portugalci na ruševinama Anfe u Maroku podigli tvrđavu oko koje će izrasti grad *Casa Branca* - Casablanca. 
* Dürerov Nosorog, nacrtan na osnovu opisa nosoroga kojeg je portugalski kralj Manuel I dobio na poklon. 
* Mehmed I Geraj je novi krimski kan (do 1523). 
* Začeci industrije u nemačkom Solingenu. 
* 1515-19 - *[[Epistolæ Obscurorum Virorum]]* ismevaju skolastičare u Nemačkoj.

## Rođenja

* 28. 3. - Sveta Terezija Avilska, španska svetica († 1582)
* 22. 9. - Ana Klevska, četvrta žena Henryja VIII († 1557)
* 4. 10. - Lucas Cranach mlađi, nemački slikar († 1586)
* ca. Brne Karnarutić, zadarski pjesnik († 1573)
* Şehzade Mustafa, prvorođeni sin Sulejmana Veličanstvenog († 1553)

## Smrti

* 1. 1. - Luj XII, francuski kralj (* 1462)
* 6. 2. - Aldus Manutius, venecijanski štampar (* 1449)
* 9. 9. - Josif Volocki, ruski svetac, branitelj manastirskih zemljoposeda (* ca. 1440)
* 2. 10. - Barbara Zapolja, poljska kraljica (* 1495)
* oktobar - Bartolomeo d'Alviano, mletački zapovednik (* 1455)
* 2. 12. - Gonzalo Fernández de Córdoba, španski general i državnik (* 1453)
* 16. 12. - Afonso de Albuquerque, portugalski admiral i guverner (* 1453)
* Mengli I Geraj, krimski kan (* 1445)
* Nezahualpilli, astečki vladar, pesnik, mudrac (* 1464)
* Alonso de Ojeda, španski konkistador

## Reference

* Vjekoslav Klaić, Svezak drugi: dio treći.... Treća knjiga: Doba kralja Matijaša Korvina i Jagelovića (1458-1526) (archive.org)